《狱中附家二首 其二》
宋代·赵良坦

一著南冠二载馀，安危不必问何如。精金百鍊钢还锐，劲竹三冬节不枯。

对月欲同鹃带血，临风会有雁传书。瓦杯冷落孤灯里，几度吞声祇自吁。

作者简介：赵良坦，字平甫，号平心，上虞（今浙江上虞东南）人。理宗宝祐元年（一二五三）进士。知永嘉、瑞安、福清县。二王走闽，以军器监簿赞军事。与元兵作战被俘，系狱二年，不屈殉难。事见清光绪《上虞县志校续》卷四。今录诗三首。